U nastavnom predmetu **INFORMATIKA** pratit će se dva elementa ocjenjivanja:

1. Usvojenost nastavnih sadržaja
2. Primjena stečenog znanja

Svaki od ovih elemenata pratit će se i ocjenjivati koristeći slijedeće metode: usmeno ispitivanje, pisane provjere, rad na računalu

**USVOJENOST NASTAVNIH SADRŽAJA *(metode ispitivanja: USMENI ODGOVOR I PISANA PROVJERA):***

* Definirati osnovne pojmove, nabrajati podjele i dijelove raznih definiranih pojmova
* Objasniti i uspoređivati pojmove, komentirati ih, rasčlaniti ih i analizirati
* Navoditi pravila za obavljanje raznih postupaka tijekom gradiva
* Primjenjivati pravila za samostalno rješavanje postavljenih problema ili primjena na računalu
* Izvoditi zaključke i dokaze, kritički razmišljati, izvoditi analizu i sintezu
* Potkrepljivati primjerima i povezivati novonaučene pojmove sa starim usvojenim pojmovima
* Tražiti vezu sa stvarnim svijetom i primjenjivati naučeno u rješavanju konkretnih problema

**PRIMJENA ZNANJA (*metode ispitivanja: RAD NA RAČUNALU)***

* Imenovati i prepoznavati novonaučene pojmove
* Rješavati zadatke primjenom naučenih pravila samostalno i bez grešaka
* Vješto se služiti računalom
* Pronalaziti napredne opcije kod rada na računalu
* Pronalaziti druge puteve rješavanja postavljenih problema
* Predlagati rješenja, kritički razmišljati, analizirati
* Vrednovati obavljene postupke uz razvoj samokritičnosti i kritičnosti, prosuđivati
* Tražiti vezu sa stvarnim svijetom i primjenjivati naučeno u rješavanju konkretnih problema

|  |  |
| --- | --- |
| **Ocjena** | **Usvojenost nastavnih sadržaja** |
| Dovoljan  (znanje na razini reprodukcije) | **Učenik se prisjeća nastavnih sadržaja uz pomoć nastavnika**   * Imenuje i nabraja osnovne pojmove nastavnih cjelina * Definira osnovne pojmove nastavne cjeline * Prisjeća se osnovnih namjena * Prepoznaje i uočava postojanje nekih zadanih sadržaja na računalu |
| Dobar  (znanje na razini razumijevanja) | **Učenik poznaje osnovne pojmove**   * Opisuje svojstva definiranih pojmova * Uočava sličnosti i razlike između definiranih pojmova * Navodi primjene i značenja definiranih pojmova |
| Vrlo dobar  (znanje na razini primjene) | **Učenik poznaje osnovne pojmove, ali ih ne povezuje sa sličnim sadržajima**   * Objašnjava osnovne definirane pojmove uz primjenu analize * Stvara zaključke vezane uz usvojene pojmove * Razumije naučeno * Raščlanjuje |
| Odličan  (znanje na razini analize, sinteze, evaluacije) | **Učenik povezuje usvojeno znanje sa drugim sličnim sadržajima**   * Utvrđuje uzroke i posljedice vezane uz usvojene pojmove i vještine * Izvodi dokaze i zaključke * Prosuđuje i vrednuje kategorije iz nastavne cjeline * Uspoređuje i komentira definirane pojmove * Samostalno navodi primjere iz života koji se mogu poistovjetiti sa definiranim pojmovima ili usvojenim vještinama * Samostalno iznosi eventualnu problematiku koja može proizići iz novousvojenih pojmova |

|  |  |
| --- | --- |
| **Ocjena** | **Primjena stečenog znanja** |
| Dovoljan  (znanje na razini reprodukcije) | **Učenik radi uz pomoć i ne uočava samostalno greške**   * izriče primjere za usvojene pojmove * izrađuje jednostavne primjere iz nastavne cjeline * služi se vještinama za obavljanje osnovnih operacija * služi se računalom uz greške koje uz pomoć ispravlja |
| Dobar  (znanje na razini razumijevanja) | **Učenik radi uz povremenu pomoć, greške uočava, i ispravlja ih uz pomoć nastavnika.**   * Izrađuje srednje složene primjere iz nastavne cjeline * Služi se vještinama za obavljanje srednje složenih zadataka iz nastavne cjeline * Vješto se služi računalom uz manje greške koje uz pomoć ispravlja |
| Vrlo dobar  (znanje na razini primjene) | **Učenik primjenjuje stečeno znanje, samostalno uočava pogreške i ispravlja ih.**   * Izrađuje vrlo složene primjere iz nastavne cjeline * Obavlja složenije operacije uz pokazivanje većih vještina * Vješto se služi računalom, ne griješi ili sam ispravlja manje pogreške |
| Odličan  (znanje na razini analize, sinteze, evaluacije) | **Učenik kreativno primjenjuje usvojene vještine u novim situacijama.**   * samostalno rješava postavljene probleme brzo i točno * vješto se služi računalom uz korištenje naprednih opcija pri obavljanju zadanih radnji * pokazuje kreativnost pri rješavanju zadataka * povezuje, komentira, predlaže druga rješenja za postavljene probleme |